- 1 Buud ɔ́ Kɔrɛ̂nt
- ←
- 13
- →

13
Cɛɛlí í ntɔ̧ sâ jɛ̂sh
1 8.1; Rom 13.8-10 2Kr 12.3-4Mə tɛɛm lás mə́kə́l mə́ búúd, lás mə́kə́l mə́ *wə́éŋgəles ɨɨ́, ŋkí mə cugɛ́ nə cɛɛlí, mpug nə́ mə jɨ nda kʉ́ŋ í ŋgə́ bwɨɨm yí, ŋkí ntâg yaaŋg í ŋgə́ lwaŋgʉla yí. 2 12.8; Mat 7.22; 17.20Mə tɛɛm nə́mə́ cúndə mícúndə́ mí Zɛmbî, tɛɛm mpu míndímba myɛ̂sh, tɛɛm bə nə mpúyá wɛ̂sh, mə tɛɛm nə́mə́ bə nə búgə́ jɛ̂sh ncindî mbií á nə́ mə dʉ yîl mímbʉ́ŋ ícéd ɨɨ́, ŋkí mə cugɛ́ nə cɛɛlí, mə cugɛ́ tɔɔ sâ. 3 Dan 3.19-20; Mat 19.21Mə tɛɛm nə́mə́ yána ísâ byâm byɛ̂sh, mə kɛɛnzh nə́mə́ nyúúl nyâm nə́ bwə́ jéég jígal mə kudad ɨɨ́, ŋkí mə cugɛ́ nə cɛɛlí, sá jɔɔŋgʉ̂ kú kwíínd mə tɔɔ sâ.
4 Cɛɛlí jɨ́ nə jísɔ́w, cɛɛlí jɨ́ nə osʉsa, í cúgɛ́ nə zhíŋ, í ádɛ́ bəgʉwa, kú ŋkɛ̂ny nyúul, 5 10.33; Mik 10.12; Flp 2.4í ádɛ́ sá ísâ í shwôn, í ádɛ́ sɔ̧́ njɨ mənywa mɛ́, í ádɛ́ lɛɛl gwág zhwuŋʉ́, í ádɛ́ baagʉlə mə́búgú* Bɔ́ɔ́l bwə́ cɨ nə́ «í ádɛ́ lɔ̧́ mə́bɔ̂w»., 6 í ádɛ́ gwág nywa olɨ́lɨŋgɨ̂, cɛɛlí í yida dʉ gwág nywa óbʉ́bə́lɛ́; 7 í dʉ juu sâ jɛ̂sh, dʉ búdal, í dʉ bə nə búgə́ nə sâ jɛ̂sh, í dʉ bwánd sâ jɛ̂sh nə búgə́, í jísɔw sâ jɛ̂sh.
8 12.10; 14.1-5Cɛɛlí í ádɛ́ shîn; dʉ́lə cúndə micúndə́ mí Zɛmbî í bá bə cwûd, lásʉ́lə mə́kə̂l í bá shîn, mpúyá í bá bə cwúdʉgʉ̂. 9 Nəcé sə́ ŋgə mpu isâ ikʉ̂l, sə́ ŋgə cúndə micúndə́ mí Zɛmbî ikʉ̂l. 10 Njɨ, ja ísâ byɛ̂sh í bá bə óncindî yí, byɔɔŋg bí íkʉ́l yí í bá bə cwúdʉgʉ̂. 11 Ja mə́ á bə mwántombú yí, mə á dʉ lás nda mwántombú, mə dʉ tə́dʉga nda mwántombú, mə dʉ bála nda mwántombú. Ja mə́ mú fwámɛ́ múúd ga, mə mə́ yɔw ísâ í bwân ɔ́ ntombú. 12 Rom 8.24; 2Kr 5.7 Zɛmbî mə wámbʉ́lə́ mə: 8.3; Gal 4.9Nəcé isâ í ŋgə nyîn sə́ nda isâ sə́ ŋgə́ dʉ́g yên† yên: Iyên yâ fwála dɔɔŋg í dʉ sɨ̂y nə ŋkwánz, ivʉgʉli kú dʉ nyîn nə́ ŋgə́ŋ nda iyên yâ mwɔ̂w mə́gaád. dɨ́ yí, nda isâ ŋgúdə́ í mə́ búdal yí; njɨ, ja fwála dɔɔŋg í bá wɔ́ɔ́s yí, sə́ mə́ dʉ́g nə́ bɨɨ-bɨ̂-bɨɨ. Ja gaád mə ŋgə mpu isâ impál, ja jɔɔŋgʉ̂ mə bá wámbʉlə, nə́mə́ nda Zɛmbî mə wámbʉ́lə́ mə nə́. 13 Kol 1.4-5, 23; 1Te 1.2-3; Tit 2.2; Heb 10.22-24; 1Yn 4.16Isâ í ábʉ́lɛ́ shîn yí bísə ílɔ́ɔl ja gaád, byó wə́: búgə́, nə dʉ́lə bwánd nə búgə́, nə cɛɛlí; sá í ntɔ̧́ na ílɔ́ɔl ínɨ dɨ́ wə́ cɛɛlí.

- 1 Buud ɔ́ Kɔrɛ̂nt
- ←
- 13
- →

13:1 8.1; Rom 13.8-10

13:1 2Kr 12.3-4

13:2 12.8; Mat 7.22; 17.20

13:3 Dan 3.19-20; Mat 19.21

13:5 10.33; Mik 10.12; Flp 2.4

*13:5 Bɔ́ɔ́l bwə́ cɨ nə́ «í ádɛ́ lɔ̧́ mə́bɔ̂w».

13:8 12.10; 14.1-5

13:12 Rom 8.24; 2Kr 5.7 Zɛmbî mə wámbʉ́lə́ mə: 8.3; Gal 4.9

†13:12 yên: Iyên yâ fwála dɔɔŋg í dʉ sɨ̂y nə ŋkwánz, ivʉgʉli kú dʉ nyîn nə́ ŋgə́ŋ nda iyên yâ mwɔ̂w mə́gaád.

13:13 Kol 1.4-5, 23; 1Te 1.2-3; Tit 2.2; Heb 10.22-24; 1Yn 4.16

© 2014 WBT