- Mbʉ́gʉ́lú
- ←
- 19
- →

19
Miŋgwa mi gúmə́ joŋʉd
1 4.11Ja ísâ ínɨ í mə́ shîn yí, mə mú gwág nda kúdə zhwog buud bwə́ ŋgə kɨ̂m joŋ dɨ́, bwə́ ŋgə́ cɨ nə́:
*Alelúya! Zɛmbî wúsʉ́ wə́ mə́ dʉ cʉg búúd,
milwanə́ nə mpífə́ bísə Zɛmbî wúsʉ́ isâ byé,
2 15.3; 16.6; 22.12; Mbá 32.43; Sôm 79.10nəcé á dʉ cígal mílə́sʉ́ tʉ́təlí nə́ jəlá.
A mə́ sámb lə́sʉ́ mə́ məma mbyóóŋg múdá
í á ŋgə ntáma shí nə jaŋga yí,
a mə́ kunda ósɔ́ɔl ɔ mə́sáal bɛ́,
a mə́ yá nə mbyóóŋg múdá í á gwú bwo yí.
3 Yílɛ: 14.11; Iza 34.10Bwə́ mú cɨ ja ábɛɛ̂ nə́:
Alelúya! Yílɛ jé í ŋgə kə gwɔ̂w
kandʉgə á kandʉgə.
4 4.4, 6; 5.7; Sôm 106.48Ocúmbá buud məwûm mə́bá nə ónɔ̧̂ bə́nɔ̂ŋ mikuwó mí ísâ mínɔ̧̂ bwə́ mú kúd mə́mpwoombʉ́ shí, yə Zɛmbî muud njúl caaŋgə́d yɛ́ gúmə́, bwə́ ŋgə́ cɨ nə́: «Amɛn! *Alelúya!»
Zaŋ bá mə́ Mwâ Ncwəmbɛ
5 11.18; Sôm 22.25; 115.13; 134.1; 135.1Dúl kə́l í mú wú *caaŋgə́ mə Zɛmbî nə́:
Bɨ bɛ̂sh osɔ́ɔl ɔ mə́sáal ɔ́ Zɛmbî wúsʉ́,
bɨ́ ŋgə́ gwɔ̧́ɔ̧ nyə wá,
ozhizhe ɔ búúd nə fwámɛ́ búúd, ságʉ́sə́gá nyə.
6 11.17; 14.2; Sôm 47.5-9; 96.7-10; Zak 14.9Mə músə gwág dúl kə́l nda kúdə zhwog buud bwə́ ŋgə kɨ̂m, nda məjúwó mə mpʉŋ mə́ ŋgə shwo, nda məma ŋkɛ̂l mpú ŋgə saal; kə̂l dɔɔŋg í á ŋgə cɨ nə́:
Alelúya! Zɛmbî Cwámba, Zɛmbî á ŋkul nyɛ̂sh mə́ ŋwa ijwûga byé.
7 21.2Sə́ gwágʉ́gá məshusʉg, sə́ kɔɔs, sə́ yə nyə gúmə́,
nəcé zaŋ bâ mə Mwâ Ncwəmbɛ í zə́ sɨ̂y,
mudá á zə́ bá yɛ́ mə́ shîn kwəmʉsa.
8 6.11Bwə́ mə́ yə nyə káándə́ í njúl fwámɛ́ lɛ̧̂* lɛ̧̂: Jisə dúl váál káándə́ ájʉjaambʉwô, nə lalʉ́lə kus.
í ŋgə́ fumə məfumə mə́ áŋkʉŋkənʉwâ.
Fwámɛ́ lɛ̧̂ wɔɔŋg wə́ misɔ́ɔ́lʉ́gʉ́ myâ tʉ́təlí míŋkɛ̧́ŋkɛ̧̂ mi búúd mí á ŋgə sá myá.
9 14.12; Iza 25.6; Mat 22.2; Luk 14.15-16 Obʉ́bə́lɛ́ ɔ́ íciyá: 21.5; 22.6Eŋgəles mú cɨ nə mə nə́: «Ciləg nə́: Buud bwə́ mə́ jɔ́wɔw nə́ bwə́ zə́g də dína bâ mə́ Mwâ Ncwəmbɛ wá, báá bwə́ mə́ jəla.» A mú nyiŋgə cɨ nə́: «Obʉ́bə́lɛ́ ɔ́ íciyá ɔ́ Zɛmbî wə́ ɔ́nɨ.» 10 6.9; 22.8-9Ja á mə́ cɨ nə mə ntʉ́nɨ yí, mə mú wusə nyúúl nyə́dɨ́ shí məkuú mbúmbudɨ̂ nə́ mə́ yə nyə gúmə́. Nyə ntâg nə mə nə́: «Mbɔ̂! Kú bɛɛg sá ntʉ́nɨ! Mə jɨ muud gwooŋg wʉ́n nə́ shé ŋgə sɛ̂y sɛ́y ŋgwûd, bɨnɔ́ŋ omínyɔŋʉ̂ bwô bwə́ ŋgə́ bwiiŋg láŋ mə́ Yésus wá. Yidagʉ́ yə Zɛmbî gúmə́! Obʉ́bə́lɛ́ shé ŋgə́ bwiiŋg shú mə́ Yésus wá bwə́ ŋgə zhu sâ nyə́mɛ́fwó nyə a cɨ yííd.»
Nda Krîst mə bá nyiŋgə zə nə́
11 4.1; 19.2; Sôm 72.1-14; 98.9; Iza 11.4; Eze 1.1-3; Mis 7.56Mə mú dʉ́g joŋ nə́ bagə́, wo dʉ́g kabʉlí áfufumə̂, muud njúl gwo gwɔ̂w; bwə́ dʉ́gə́ jɔ̂w múúd wɔɔŋg nə́ Abúgə̂ nə Afwámɛ̂. Nyə wə́ mə́ dʉ cígal mílə́sʉ́ ótʉ́təlí dɨ̂, dʉ nə́mə́ lúmbʉli dɔ́ɔ́mb ótʉ́təlí dɨ̂. 12 1.14-15; 2.17A jɨ nə mísh mə́ ŋgə́ lwenya nda miŋgwiilɛ, a mbíd ncúlyá mitûm mí ícî lúúd. Jínə́ dɛ́ dʉ́sə cilyá váál múúd shús cúgɛ́ nə ŋkul lɔ̧̂ yí, njɨ nyəmɛ́fwó. 13 Iza 63.1-6 Yuá 1.1Kúúd á jɨ́ nə ndɨ́ nyúúl dɨ́ yí jísə nə məcií nə́ lwob. Jínə́ dɛ́ wə́ Ciyá mə́ Zɛmbî. 14 6.2-8, 11Misámbá mí dɔ́ɔ́mb mísə́ joŋ dɨ́ myá mí á ŋgə bɛ̧ nyə, bɛ̂sh bwə́ njúl íkabʉlí í áfufumə̂ dɨ̂, bwə́ mbid mimbwéédí mí fwámɛ́ lɛ̧̂, a njúl ŋkí fumə, fúbán nə́ fwɔ̧́-fwɔ̧́. 15 1.16; 2.26-27; 11.17; 14.14-20; Zhe 25.30-31Nyə á bə nə wál-wâl kafwɛlɛ í ŋgə́ cúwo nyə mpu dɨ́ nə́ a zə́ cugal íkúl í cúgɛ́ *Oyúdɛn yí. A bá fála byo nə ŋkʉ́d, a nyâm bwo nda bwə́ dʉ nyâm ísâ fadʉga dɨ́ nə́, lwólə nə́ mpimbə mə́ Zɛmbî Aŋkul-nyɛ̂sh í mə́ bul yáág. 16 17.14A jɨ nə cilyá nyə́dɨ́ kúúd dɨ́ nə nyə́dɨ́ jwu dɨ́ nə́:
Cí í jwú nə micî myɛ̂sh yí,
Cwámba míl mícwámba myɛ̂sh mí ŋgə́ gwɔ̧́ɔ̧ yí.
17 Eze 39.4-5, 17-19Mə mú dʉ́g ŋgwɔ́l *éŋgəles tə́l jwɔ́wʉ́d tʉ́təlî. A mú kɨ̂m gwɔ́w-gwɔ̂w cɨ nə inunú byɛ̂sh yâ gwɔ́w nə́: Zəgá! Sɛɛŋgyagá bɨ zə́g məma dína mə́ Zɛmbî dɨ̂, 18 13.16zə də. Bɨ mə zə́ də míshwun mí mícî, nə mishwun mí ójwú-buud nə ozɨmbɨ wâ gwɔ́w-gwɔ̂w, nə mishwun mí íkabʉlí nə buud bwə́ ŋgə́ kyey nə byo wá, buud bɛ̂sh, tɔɔ ofʉlî tɔɔ mikwám, tɔɔ ozhizhe ɔ búúd tɔɔ fwámɛ́ búúd.
19 17.12-14; Sôm 2.2; Eze 38.2-9, 14-16; Zak 14.2Mə mú dʉ́g biin bə́nɔ̂ŋ micî myâ shí nə misámbá mí dɔ́ɔ́mb myáŋ bwə́ mə́ sɛɛŋgya nə́ bwə́ zə́ lúmbʉli nə Muud njúl kabʉlí áfufumə̂ dɨ́ yɛ́ bə́nɔ̂ŋ bɛ́ ózɨmbɨ.
20 13.1-2, 13, 15 fidə: 14.10; 20.10, 14; 21.8; Iza 30.33Bwə́ mú ntâg bii biin, bii nə́mə́ *múúd micúndə́ á ibəmb, nyə muud nyə á dʉ shɨɨg buud nə məma *mə́shimbá nyə á dʉ sá mísh mə́ biin dɨ́ yí. Buud nyə á dʉ shɨɨg wá bwə́ wə́ bwə́ á dʉ magʉlə nə́ bwə́ wág bwo məyɨɨgyé mə́ biin, bwə́ dʉ kúd vʉgʉli jé məmpwoombʉ́ shí wá. Bwə́ mú wusə biin bá *muud micúndə́ á ibəmb cwoogʉ́ kuda dɨ́ mikuwó, kuda nə fidə í ŋgə́ bʉmb. 21 Kafwɛlɛ í á ŋgə cúwo muud kabʉlí áfufumə̂ mpud yí, í mú gwú bɔ́ɔ́lʉ́gá bɛ̂sh. Inunú byɛ̂sh í mú də míshwun myáŋ nə́ ndɛɛ́ jilə.

- Mbʉ́gʉ́lú
- ←
- 19
- →

19:1 4.11

19:2 15.3; 16.6; 22.12; Mbá 32.43; Sôm 79.10

19:3 Yílɛ: 14.11; Iza 34.10

19:4 4.4, 6; 5.7; Sôm 106.48

19:5 11.18; Sôm 22.25; 115.13; 134.1; 135.1

19:6 11.17; 14.2; Sôm 47.5-9; 96.7-10; Zak 14.9

19:7 21.2

19:8 6.11

*19:8 lɛ̧̂: Jisə dúl váál káándə́ ájʉjaambʉwô, nə lalʉ́lə kus.

19:9 14.12; Iza 25.6; Mat 22.2; Luk 14.15-16 Obʉ́bə́lɛ́ ɔ́ íciyá: 21.5; 22.6

19:10 6.9; 22.8-9

19:11 4.1; 19.2; Sôm 72.1-14; 98.9; Iza 11.4; Eze 1.1-3; Mis 7.56

19:12 1.14-15; 2.17

19:13 Iza 63.1-6

19:13 Yuá 1.1

19:14 6.2-8, 11

19:15 1.16; 2.26-27; 11.17; 14.14-20; Zhe 25.30-31

19:16 17.14

19:17 Eze 39.4-5, 17-19

19:18 13.16

19:19 17.12-14; Sôm 2.2; Eze 38.2-9, 14-16; Zak 14.2

19:20 13.1-2, 13, 15 fidə: 14.10; 20.10, 14; 21.8; Iza 30.33

© 2014 WBT