- Mbʉ́gʉ́lú
- ←
- 15
- →

15
Okwaag-jumə zaŋgbá wâ məzhúgʉ́lâ
1 4.5; 15.7; 16.1; 17.1; 21.9Mə mú dʉ́g dúlʉ́gá *shimbá í mə́ nyiŋgə wɔ́ɔ́s joŋʉd. Í á mpu bə ázəgá-dʉ́g, sá á káámʉ́g. Í á bə, wəéŋgəles zaŋgbá bwə́ mbíd okwaag-jumə zaŋgbá wâ məzhúgʉ́lâ, bɔɔŋg Zɛmbî mə́ bá casʉlə nyadálə yé nə ndɨ́ wá.
2 4.6; 5.8; 13.15, 18; 14.2Mə mú dʉ́g gúl sá njúl nda məma mâŋ, í ŋgə́ faan nə́mə́ nda yên, í ŋgə́ bə fʉlá nə kuda. Mə mú dʉ́g ɨɨ́, buud bwə́ á bə nə́, ŋkul nyáŋ í á ntɔ̧ biin í ntɔ̧ vʉgʉli jé ntɔ̧ nə́mə́ tâŋ í ŋgə́ bwəma nə jínə́ dɛ́ wá, mə mú dʉ́g búúd bɔɔŋg bwə́ tə́l məma mâŋ mɔɔŋgʉ́d, bwə́ mbíd ibɨ́ɨ́nzhá Zɛmbî nyə á yə bwo yí. 3 4.11 16.5-6; 19.2; 22.12; Mbá 32.4; Sôm 145.17 ŋgwa: MmN 15.1; Sôm 111.2; 139.14Bwə́ á ŋgə shil ŋgwa mə́ Moyîz sɔ́ɔl məsáal mə́ Zɛmbî, ŋgwa wúsə́ nə́mə́ ŋgwa mə Mwâ Ncwəmbɛ yí. Bwə́ á ŋgə cɨ ŋgwa wɔɔŋg dɨ́ nə́:
Yé Cwámba wúsʉ́ Zɛmbî á ŋkul nyɛ̂sh,
misɔ́ɔ́lʉ́gʉ́ myô mísə mi ázəgá-dʉ́g, mi á káámʉ́g.
Məzhɨɨ́ wó dʉ kyey má mə́sə otʉ́təlí,
mə́sə məzhɨɨ́ mâ obʉ́bə́lɛ́,
yé Njwû ŋgə́ jwú nə ikúl í cúgɛ́ *Oyúdɛn yɛ́.
4 14.7; Sôm 86.9; 98.2-3; Iza 2.2-3; Zhe 10.6-7Yé Cwámba,
zə́ jɨ nə ŋkul sá mʉ́dʉ́gʉ́ nə́ nyə afúndə́yɛ́ jínə́ dwô,
nyə ayə́yɛ́ dwo gúmə́ yɛ́.
Njɨ wo wə́ jɨ́ Zɛmbî;
ikúl byɛ̂sh í bá zə,
zə kúd wo məmpwoombʉ́ shí,
nəcé wóó sámbʉ́lə wó dʉ cígal mílə́sʉ́ yí í á mə́ nyîn.
5 11.19; MmN 40.34; Mis 7.44Mə músə nyiŋgə kənd mísh, mə mú dʉ́g Mpáánzə́ mə́ juw joŋ dɨ́, í njúl banda í dʉ lwó nə́ Zɛmbî jisə búúd bɛ́ dɨ́ yí. 6 1.13; Dan 10.5Wəéŋgəles zaŋgbá bwə́ mú wú cínɔŋg cwû, wəéŋgəles bwə́ á bə nə́ bwə́ zə́ jág jugʉshi shí nə okwaag-jumə zaŋgbá wá. Mimbwéédí myáŋ mí á bə leedyá nə fwámɛ́ lɛ̧̂* lɛ̧̂: Jisə dúl váál káándə́ ájʉjaambʉwô, nə lalʉ́lə kus. njúl ŋkí jág fumə, ŋkí ŋkənʉwa; bwə́ á bə bwə́ mə́ fif mífwaŋgə́ mí or míkugʉd. 7 4.6; 14.10; 16.1Mikuwó mí ísâ mínɔ̧̂ mínɨ, gúl í mú yə wə́éŋgəles zaŋgbá ɔ́nɨ ikwɔ̂w zaŋgbá. Ikwɔ̂w byɔɔŋg í njúl sɨ́yá nə or, í njúl lwándʉ́lá nə mpimbə mə́ Zɛmbî nə́ cwɔ́ɔ́, Zɛmbî ŋgə cʉgə kandʉgə kandʉgə yɛ́. 8 MmN 40.34-35; Iza 6.4; Eze 44.4Yílɛ í mú bɨ́dʉgɨ *Mpáánzə́ Zɛmbî nə́ ŋkáá; nə́ ndɛɛ́, kú nə muud mə bə́ nə ŋkul nyíi Mpáánzə́ té nɨ́ wɛ̂sh, kə wɔ́ɔ́s ja wə́éŋgəles zaŋgbá bwə́ bá shîn ntáma shí nə okwaag-jumə zaŋgbá yí.

- Mbʉ́gʉ́lú
- ←
- 15
- →

15:1 4.5; 15.7; 16.1; 17.1; 21.9

15:2 4.6; 5.8; 13.15, 18; 14.2

15:3 4.11

15:3 16.5-6; 19.2; 22.12; Mbá 32.4; Sôm 145.17 ŋgwa: MmN 15.1; Sôm 111.2; 139.14

15:4 14.7; Sôm 86.9; 98.2-3; Iza 2.2-3; Zhe 10.6-7

15:5 11.19; MmN 40.34; Mis 7.44

15:6 1.13; Dan 10.5

*15:6 lɛ̧̂: Jisə dúl váál káándə́ ájʉjaambʉwô, nə lalʉ́lə kus.

15:7 4.6; 14.10; 16.1

15:8 MmN 40.34-35; Iza 6.4; Eze 44.4

© 2014 WBT